CELEX: 32014R0354
Language: hu
Date: 2014-04-08 00:00:00
Title: A Bizottság 354/2014/EU végrehajtási rendelete ( 2014. április 8. ) az ökológiai termelés, a címkézés és az ellenőrzés tekintetében az ökológiai termelésről és az ökológiai termékek címkézéséről szóló 834/2007/EK tanácsi rendelet részletes végrehajtási szabályainak megállapításáról szóló 889/2008/EK rendelet módosításáról és helyesbítéséről

9.4.2014   
            
            
               HU
            
            
               Az Európai Unió Hivatalos Lapja
            
            
               L 106/7
            
         A BIZOTTSÁG 354/2014/EU VÉGREHAJTÁSI RENDELETE
   (2014. április 8.)
   az ökológiai termelés, a címkézés és az ellenőrzés tekintetében az ökológiai termelésről és az ökológiai termékek címkézéséről szóló 834/2007/EK tanácsi rendelet részletes végrehajtási szabályainak megállapításáról szóló 889/2008/EK rendelet módosításáról és helyesbítéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az ökológiai termelésről és az ökológiai termékek címkézéséről és a 2092/91/EGK rendelet hatályon kívül helyezéséről szóló, 2007. június 28-i 834/2007/EK tanácsi rendeletre (1) és különösen annak 12. cikke (3) bekezdésére, 14. cikke (2) bekezdésére, 16. cikke (1) bekezdésére és 16. cikke (3) bekezdésének a) pontjára,
   mivel:
   
               (1)
            
            
               A 834/2007/EK rendelet III. címének 2. fejezete megállapítja a mezőgazdasági üzemben folyó termelésre vonatkozó alapvető követelményeket. Az említett alapvető követelmények végrehajtására vonatkozó részletes szabályokat a 889/2008/EK bizottsági rendelet (2) rögzíti.
            
         
               (2)
            
            
               A 834/2007/EK rendelet 12. cikke bizonyos feltételek mellett lehetővé teszi a mezőgazdasági termeléshez felhasznált források, mint például a tápanyag-utánpótló, talajjavító és növényvédő szerek használatát, amennyiben ökológiai termelésben történő használatuk engedélyezett. Az említett rendelet 16. cikkének (3) bekezdésében meghatározott eljárásnak megfelelően a tagállamok benyújtották a többi tagállam és a Bizottság számára a 889/2008/EK rendelet I. és II. mellékletébe felveendő termékekkel kapcsolatos iratanyagokat. A biogazdálkodással kapcsolatos technikai tanácsadással foglalkozó szakértői csoport (a továbbiakban: EGTOP) megvizsgálta az említett iratanyagokat.
            
         
               (3)
            
            
               A tápanyag-utánpótló és talajjavító szerek tekintetében az EGTOP arra a megállapításra jutott, hogy a biogázüzemi fermentációs maradék, az állati melléktermékekből származó hidrolizált fehérjék, a leonardit, a kitin és a szapropél megfelelnek az ökológiai termelésre vonatkozó célkitűzéseknek és elveknek, ezért a csoport ajánlásai (3) alapján az említett anyagokat – meghatározott feltételek mellett történő használatuk engedélyezése céljából – indokolt felvenni a 889/2008/EK rendelet I. mellékletébe.
            
         
               (4)
            
            
               Az EGTOP ajánlásai alapján a 889/2008/EK rendelet I. mellékletében felsorolt bizonyos anyagok tekintetében a krómra (VI.) vonatkozó „0” határértéket fel kell váltani a „nem kimutatható” kifejezéssel.
            
         
               (5)
            
            
               A növényvédő szerek tekintetében az EGTOP ajánlásaiban (4) arra a megállapításra jutott, hogy a birkafaggyú, a laminarin és az alumínium-szilikát (kaolin) megfelel az ökológiai termelésre vonatkozó célkitűzéseknek és elveknek. Ezért az említett anyagokat – meghatározott feltételek mellett történő használatuk engedélyezése céljából – indokolt felvenni a 889/2008/EK rendelet II. mellékletébe.
            
         
               (6)
            
            
               A növényvédő szerekkel kapcsolatos horizontális szabályozás tekintetében az 540/2011/EU bizottsági végrehajtási rendelet (5) létrehozta a korábban a 91/414/EGK tanácsi irányelv (6) I. mellékletében szereplő hatóanyagok, valamint az 1107/2009/EK európai parlamenti és tanácsi rendelet (7) szerint jóváhagyott hatóanyagok uniós jegyzékét. Helyénvaló a 889/2008/EK rendelet II. mellékletének vonatkozó részeit az említett listához igazítani. Különösen a következő anyagokat kell elhagyni az említett mellékletből: zselatin, a Derris spp., Lonchocarpus spp. és Terphrosia spp. növényekből kivont rotenon, diammónium-foszfát, rézoktanoát, kálium-alumínium (timsó, kalinit), ásványolajok és kálium-permanganát.
            
         
               (7)
            
            
               A lecitin, a Quassia amara növényből kivont kvasszia és a kalcium-hidroxid hatóanyagokat – amelyekre vonatkozóan a Bizottsághoz már érkeztek a 1107/2009/EK rendelet szerinti jóváhagyás iránti kérelmek – a jelenlegi szakaszban helyénvaló kivételesen továbbra is feltüntetni a 889/2008/EK rendelet II. mellékletében szereplő jegyzékben mindaddig, amíg értékelésük le nem zárul. Az értékelés következtetéseit figyelembe véve a Bizottság meghozza a megfelelő intézkedéseket a három érintett anyagnak a 889/2008/EK rendelet II. mellékletében szereplő jegyzékben történő feltüntetésével kapcsolatban.
            
         
               (8)
            
            
               Az említett horizontális szabályozás fényében emellett helyénvaló kiigazítani a 889/2008/EK rendelet II. mellékletében felsorolt bizonyos anyagok és mikroorganizmusok tekintetében a megnevezést, a leírást, az összetételre vonatkozó követelményeket és a felhasználási feltételeket, különösen a növényi olajak, a kártevők és betegségek elleni biológiai védekezés során használt mikroorganizmusok, a feromonok, a réz, az etilén, a paraffinolaj és a kálium-bikarbonát esetében.
            
         
               (9)
            
            
               Az 505/2012/EU bizottsági végrehajtási rendelet (8) módosította a 889/2008/EK rendelet 24. cikkének (2) bekezdését a 889/2008/EK rendelet V. és VI. mellékletére történő hivatkozások frissítése érdekében, melyeket az 505/2012/EU végrehajtási rendelet újakkal váltott fel. A 889/2008/EK rendelet 24. cikke (2) bekezdésének módosított szövegéből tévesen elhagyták a „homeopátiás termékeket” kifejezést. Mivel az 505/2012/EU végrehajtási rendelettel történő módosítás előtt az említett termékek szerepeltek a szóban forgó rendelkezésben, azokat szükséges ismét felvenni a szövegbe.
            
         
               (10)
            
            
               Az 505/2012/EU végrehajtási rendelettel módosított 889/2008/EK rendelet V. mellékletében a korábbi fluortalanított monokalcium-foszfát és fluortalanított dikalcium-foszfát bejegyzéseket tévesen egy általános megnevezéssel, nevezetesen a fluortalanított foszfáttal váltották fel. A fluortalanított foszfát azonban nem egyenértékű a fluortalanított monokalcium-foszfát és a fluortalanított dikalcium-foszfát termékekkel. Ezért a két említett terméket ismét fel kell venni a 889/2008/EK rendelet V. mellékletébe, a fluortalanított foszfátot pedig el kell hagyni.
            
         
               (11)
            
            
               A 651/2013/EU bizottsági végrehajtási rendelet (9) elhagyta a klinoptilolit korábbi engedélyezését az 1810/2005/EK bizottsági rendeletből (10), valamennyi állatfajra kiterjesztette annak takarmány-adalékanyagként történő használatát, és kódját 1g568-ra változtatta. Ezért a klinoptilolit ökológiai termelésben történő folyamatos használatának lehetővé tétele érdekében a 889/2008/EK rendelet VI. mellékletét a 651/2013/EU végrehajtási rendeletnek megfelelően ki kell igazítani.
            
         
               (12)
            
            
               A 889/2008/EK rendeletet ezért ennek megfelelően módosítani és helyesbíteni kell.
            
         
               (13)
            
            
               A jogbiztonság érdekében a 889/2008/EK rendelet 24. cikke (2) bekezdésének és az említett rendelet V. mellékletének helyesbítését az 505/2012/EU végrehajtási rendelet hatálybalépésének napjától kell alkalmazni.
            
         
               (14)
            
            
               Az e rendeletben előírt intézkedések összhangban vannak az ökológiai termeléssel foglalkozó szabályozási bizottság véleményével,
            
         ELFOGADTA EZT A RENDELETET:
   1. cikk
   A 889/2008/EK rendelet módosítása
   A 889/2008/EK rendelet I., II. és VI. melléklete e rendelet melléklete 1., 2. és 4. pontjának megfelelően módosul.
   2. cikk
   A 889/2008/EK rendelet helyesbítése
   A 889/2008/EK rendeletet a következőképpen kell helyesbíteni:
   
               1.
            
            
               A 24. cikk (2) bekezdésének helyébe a következő szöveg lép:
               „(2)   A kémiai úton előállított, szintetikus allopátiás állatgyógyászati készítményekkel és antibiotikumokkal szemben előnyben kell részesíteni a fitoterápiás és homeopátiás termékeket, a nyomelemeket, valamint az V. melléklet 1. szakaszában és a VI. melléklet 3. szakaszában felsorolt termékeket, feltéve, hogy ezek terápiás hatása az adott állatfaj esetében és a kezelést szükségessé tevő helyzetben hatékony.”
            
         
               2.
            
            
               Az V. melléklet e rendelet melléklete 3. pontjának megfelelően módosul.
            
         3. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   E rendelet 2. cikke azonban 2012. június 16-tól alkalmazandó.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. április 8-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 189., 2007.7.20., 1. o.
   
   
      (2)  A Bizottság 2008. szeptember 5-i 889/2008/EK rendelete az ökológiai termelés, a címkézés és az ellenőrzés tekintetében az ökológiai termelésről és az ökológiai termékek címkézéséről szóló 834/2007/EK rendelet részletes végrehajtási szabályainak megállapításáról (HL L 250., 2008.9.18., 1. o.).
   
      (3)  Végleges jelentés:
   http://ec.europa.eu/agriculture/organic/files/eu-policy/expert-recommendations/expert_group/final_report_on_fertilizers_to_be_published_en.pdf
   
      (4)  Végleges jelentés:
   http://ec.europa.eu/agriculture/organic/files/eu-policy/expert-recommendations/expert_group/final_report_on_plant_protection_products.pdf
   
      (5)  A Bizottság 2011. május 25-i 540/2011/EU végrehajtási rendelete az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).
   
      (6)  A Tanács 1991. július 15-i 91/414/EGK irányelve a növényvédő szerek forgalomba hozataláról (HL L 230., 1991.8.19., 1. o.).
   
      (7)  Az Európai Parlament és a Tanács 2009. október 21-i 1107/2009/EK rendelete a növényvédő szerek forgalomba hozataláról (HL L 309., 2009.11.24., 1. o.).
   
      (8)  A Bizottság 2012. június 14-i 505/2012/EU végrehajtási rendelete az ökológiai termelés, a címkézés és az ellenőrzés tekintetében az ökológiai termelésről és az ökológiai termékek címkézéséről szóló 834/2007/EK tanácsi rendelet részletes végrehajtási szabályainak megállapításáról szóló 889/2008/EK rendelet módosításáról és helyesbítéséről (HL L 154., 2012.6.15., 12. o.).
   
      (9)  A Bizottság 2013. július 9-i 651/2013/EU végrehajtási rendelete az üledékes eredetű klinoptilolit valamennyi állatfaj takarmány-adalékanyagaként történő engedélyezéséről és az 1810/2005/EK rendelet módosításáról (HL L 189., 2013.7.10., 1. o.).
   
      (10)  A Bizottság 2005. november 4-i 1810/2005/EK rendelete egy takarmány-adalékanyag tíz évre szóló új engedélyezéséről, egyes takarmány-adalékanyagok végleges engedélyezéséről és egyes, már engedélyezett takarmány-adalékanyagok új alkalmazásának ideiglenes engedélyezéséről (HL L 291., 2005.11.5., 5. o.).
   
      MELLÉKLET
      A 889/2008/EK rendelet I., II., V. és VI. melléklete a következőképpen módosul:
      
                  1.
               
               
                  Az I. melléklet a következőképpen módosul:
                  
                              a)
                           
                           
                              A „Komposztált vagy fermentált háztartási hulladék” sor helyébe a következő szöveg lép:
                              
                                          „B
                                       
                                       
                                          Háztartási hulladék komposztált vagy fermentált keveréke
                                       
                                       
                                          Komposztált vagy biogáztermelés céljából anaerob erjesztéssel kezelt, külön gyűjtött háztartási hulladékból nyert termék.
                                          Csak növényi és állati eredetű háztartási hulladék.
                                          Kizárólag akkor, ha a tagállam által elismert, zárt és ellenőrzött gyűjtőrendszerben készült.
                                          Maximális koncentráció mg/kg szárazanyagban kifejezve:
                                          kadmium: 0,7; réz: 70; nikkel: 25; ólom: 45; cink: 200; higany: 0,4; króm (összesen): 70; króm (VI): nem kimutatható”
                                       
                                    
                        
                              b)
                           
                           
                              A „Növényi anyagok komposztált vagy fermentált keveréke” sor után a táblázat a következő sorral egészül ki:
                              
                                          „B
                                       
                                       
                                          E mellékletben felsorolt növényi vagy állati eredetű anyagokkal együtt feldolgozott állati melléktermékeket tartalmazó biogázüzemi fermentációs maradék
                                       
                                       
                                          A 3. kategóriába tartozó állati melléktermékek (ideértve a vadon élő állatok melléktermékeit) és a 2. kategóriába tartozó emésztőtraktus-tartalom nem származhatnak iparszerű gazdálkodásból (a 2. és a 3. kategória az 1069/2009/EK európai parlamenti és tanácsi rendelet (1) meghatározása szerint értendő).
                                          Az eljárásoknak meg kell felelniük a 142/2011/EU bizottsági rendeletnek (2).
                                          A növény ehető részén nem alkalmazható
                                       
                                    
                        
                              c)
                           
                           
                              „A következő állati eredetű termékek és melléktermékek” sor helyébe a következő szöveg lép:
                              
                                          „B
                                       
                                       
                                          A következő állati eredetű termékek és melléktermékek:
                                          
                                                       
                                                   
                                                   
                                                      Vérliszt
                                                   
                                                
                                                       
                                                   
                                                   
                                                      Pataliszt
                                                   
                                                
                                                       
                                                   
                                                   
                                                      Szaruliszt
                                                   
                                                
                                                       
                                                   
                                                   
                                                      Csontliszt vagy zselatinmentes csontliszt
                                                   
                                                
                                                       
                                                   
                                                   
                                                      Halliszt
                                                   
                                                
                                                       
                                                   
                                                   
                                                      Húsliszt
                                                   
                                                
                                                       
                                                   
                                                   
                                                      Tollból, szőrből és »chiquette«-ből készült liszt
                                                   
                                                
                                                       
                                                   
                                                   
                                                      Gyapjú
                                                   
                                                
                                                       
                                                   
                                                   
                                                      Szőrme/irha (1)
                                                   
                                                
                                                       
                                                   
                                                   
                                                      Szőr
                                                   
                                                
                                                       
                                                   
                                                   
                                                      Tejtermékek
                                                   
                                                
                                                       
                                                   
                                                   
                                                      Hidrolizált fehérjék (2)
                                                   
                                                
                                       
                                          
                                                      (1)
                                                   
                                                   
                                                      Maximális koncentráció a szárazanyagban, mg/kg-ban kifejezve: króm (VI): nem kimutatható
                                                   
                                                
                                                      (2)
                                                   
                                                   
                                                      A növény ehető részén nem alkalmazható”
                                                   
                                                
                                    
                        
                              d)
                           
                           
                              A táblázat a következő sorokkal egészül ki:
                              
                                          „B
                                       
                                       
                                          Leonardit (magas huminsavtartalmú nyers, szerves üledék)
                                       
                                       
                                          Kizárólag akkor, ha bányászat melléktermékeként nyerték
                                       
                                    
                                          B
                                       
                                       
                                          Kitin (rákfélék héjából nyert poliszacharid)
                                       
                                       
                                          Kizárólag akkor, ha a 2371/2002/EK tanácsi rendelet (3) 3. cikkének e) pontja szerinti fenntartható halászatból vagy ökológiai akvakultúrából nyerték
                                       
                                    
                                          B
                                       
                                       
                                          Oxigénhiányos környezetben keletkezett édesvízi szerves üledék (pl. szapropél)
                                       
                                       
                                          Kizárólag édesvíz-gazdálkodás melléktermékeként kapott vagy korábbi édesvízi területekről nyert szerves üledékek
                                          Adott esetben az anyag kivonásának úgy kell történnie, hogy az a lehető legkisebb hatást gyakorolja a vízi környezetre
                                          Kizárólag peszticidek, tartósan megmaradó szerves szennyező anyagok és benzinszerű anyagok által okozott szennyeződésektől mentes forrásból származó üledékek
                                          Maximális koncentráció mg/kg szárazanyagban kifejezve:
                                          kadmium: 0,7; réz: 70; nikkel: 25; ólom: 45; cink: 200; higany: 0,4; króm (összesen): 70; króm (VI): nem kimutatható
                                       
                                    
                        
            
                  2.
               
               
                  A II. melléklet a következőképpen módosul:
                  
                              a)
                           
                           
                              Az 1. és a 2. szakasz helyébe a következő szöveg lép:
                              „1.   Növényi vagy állati eredetű anyagok
                              
                              
                                          Engedély
                                       
                                       
                                          Megnevezés
                                       
                                       
                                          Leírás, összetételre vonatkozó követelmények, felhasználási feltételek
                                       
                                    
                                          A
                                       
                                       
                                          
                                             Azadirachta indica fából (miatyánkcserje, olvasószemfa) kivont azadirachtin
                                       
                                       
                                          Rovarölő szer
                                       
                                    
                                          A
                                       
                                       
                                          Méhviasz
                                       
                                       
                                          A metszés során használt sebkezelő anyag
                                       
                                    
                                          B
                                       
                                       
                                          Hidrolizált fehérjék, kivéve a zselatint
                                       
                                       
                                          Attraktáns, csak az e jegyzékben szereplő egyéb megfelelő termékkel együttesen történő használatra engedélyezett alkalmazásokban
                                       
                                    
                                          A
                                       
                                       
                                          Lecitin
                                       
                                       
                                          Gombaölő szer
                                       
                                    
                                          B
                                       
                                       
                                          Növényi olajak
                                       
                                       
                                          Rovarölő, atkaölő, gombaölő, baktériumölő és csírázásgátló szer
                                          Az 540/2011/EU bizottsági végrehajtási rendelet (4) melléklete szerint meghatározott termékek
                                       
                                    
                                          A
                                       
                                       
                                          
                                             Chrysanthemum cinerariaefolium-ból kivont piretrinek
                                       
                                       
                                          Rovarölő szer
                                       
                                    
                                          A
                                       
                                       
                                          
                                             Quassia amara növényből kivont kvasszia
                                       
                                       
                                          Rovarölő szer, riasztószer
                                       
                                    2.   A kártevők és betegségek elleni biológiai védekezés során használt mikroorganizmusok
                              
                              
                                          Engedély
                                       
                                       
                                          Megnevezés
                                       
                                       
                                          Leírás, összetételre vonatkozó követelmények, felhasználási feltételek
                                       
                                    
                                          A
                                       
                                       
                                          Mikroorganizmusok
                                       
                                       
                                          Az 540/2011/EU végrehajtási rendelet melléklete szerint meghatározott, nem GMO eredetű termékek”
                                       
                                    
                        
                              b)
                           
                           
                              A 4. szakasz helyébe a következő szöveg lép:
                              „4.   Csapdában és/vagy adagolóban használható anyagok
                              
                              
                                          Engedély
                                       
                                       
                                          Megnevezés
                                       
                                       
                                          Leírás, összetételre vonatkozó követelmények, felhasználási feltételek
                                       
                                    
                                          A
                                       
                                       
                                          Feromonok
                                       
                                       
                                          Attraktáns, ivari viselkedést zavaró szer; csak csapdákban és adagolókban.
                                          Az 540/2011/EU végrehajtási rendelet melléklete szerint (a 255., 258., és 259. szám alatt) meghatározott termékek
                                       
                                    
                                          A
                                       
                                       
                                          Piretroidok (kizárólag deltametrin vagy lambda-cihalotrin)
                                       
                                       
                                          Rovarölő szer; csak megfelelő attraktánsokkal ellátott csapdákban; kizárólag Bactrocera oleae és Ceratitis capitata (Wied.) ellen”
                                       
                                    
                        
                              c)
                           
                           
                              A 6. és a 7. szakasz helyébe a következő szöveg lép:
                              „6.   Az ökológiai gazdálkodásban hagyományosan alkalmazott egyéb anyagok
                              
                              
                                          Engedély
                                       
                                       
                                          Megnevezés
                                       
                                       
                                          Leírás, összetételre vonatkozó követelmények, felhasználási feltételek
                                       
                                    
                                          B
                                       
                                       
                                          Rézvegyületek a következő formákban: réz-hidroxid, réz-oxiklorid, rézoxid, bordeaux-i keverék és tribázikus rézszulfát
                                       
                                       
                                          Kizárólag baktériumölő és gombaölő szerként használható, évente maximum 6 kg réz hektáronként.
                                          Évelő növények esetén a tagállamok – az első bekezdés alóli eltéréssel – rendelkezhetnek úgy, hogy a 6 kg réz határérték meghaladható egy adott évben, feltéve, hogy a szóban forgó évből és a négy megelőző évből álló ötéves időszakban az átlagos tényleges mennyiség nem haladja meg a 6 kg-ot.
                                          A víz és a nem célszervezetek – mint például a pufferzónák – védelmében kockázatmérséklő intézkedéseket kell hozni.
                                          Az 540/2011/EU végrehajtási rendelet melléklete szerint (a 277. szám alatt) meghatározott termékek
                                       
                                    
                                          A
                                       
                                       
                                          Etilén
                                       
                                       
                                          Banán, kivi és kakiszilva érlelése; citrusfélék érlelése, kizárólag a gyümölcslégy által a citrusfélékben okozott károk megelőzését szolgáló stratégia részeként; ananász virágoztatása; burgonya- és hagymafélék csírázásának gátlása.
                                          Kizárólag növényfejlődés-szabályozó szerként történő beltéri használata engedélyezhető. Csak hivatásos felhasználók használhatják.
                                       
                                    
                                          A
                                       
                                       
                                          Zsírsav káliumsója (káliszappan)
                                       
                                       
                                          Rovarölő szer
                                       
                                    
                                          A
                                       
                                       
                                          Mészkénlé (kalcium-poliszulfid)
                                       
                                       
                                          Gombaölő szer
                                       
                                    
                                          A
                                       
                                       
                                          Paraffinolaj
                                       
                                       
                                          Rovarölő, atkaölő szer
                                          Az 540/2011/EU végrehajtási rendelet melléklete szerint (a 294. és 295. szám alatt) meghatározott termékek
                                       
                                    
                                          A
                                       
                                       
                                          Kvarchomok
                                       
                                       
                                          Riasztószer
                                       
                                    
                                          A
                                       
                                       
                                          Kén
                                       
                                       
                                          Gombaölő, atkaölő szer
                                       
                                    
                                          B
                                       
                                       
                                          Állati vagy növényi eredetű szagriasztók/birkafaggyú
                                       
                                       
                                          Riasztószer
                                          Kizárólag a növény nem ehető részén és olyan helyen, ahol a növényi anyagot nem nyelik le juhok vagy kecskék
                                          Az 540/2011/EU végrehajtási rendelet melléklete szerint (a 249. szám alatt) meghatározott termékek
                                       
                                    7.   Más anyagok
                              
                              
                                          Engedély
                                       
                                       
                                          Megnevezés
                                       
                                       
                                          Leírás, összetételre vonatkozó követelmények, felhasználási feltételek
                                       
                                    
                                          B
                                       
                                       
                                          Alumínium-szilikát (kaolin)
                                       
                                       
                                          Riasztószer
                                       
                                    
                                          A
                                       
                                       
                                          Kalcium-hidroxid
                                       
                                       
                                          Gombaölő szer csak gyümölcsfák esetében, beleértve a faiskolákat, a Nectria galligena elleni védekezésre
                                       
                                    
                                          B
                                       
                                       
                                          Laminarin
                                       
                                       
                                          A növények önvédelmi mechanizmusát aktiváló szer
                                          A moszatnak vagy a 6. cikk d) pontjának megfelelően ökológiai termesztésűnek kell lennie, vagy azt a 6. cikk c) pontjának megfelelően fenntartható módon kell kitermelni
                                       
                                    
                                          B
                                       
                                       
                                          Kálium-hidrogén-karbonát (másképpen: kálium-bikarbonát)
                                       
                                       
                                          Gombaölő és rovarölő szer”
                                       
                                    
                        
            
                  3.
               
               
                  Az V. melléklet 1. szakasza helyébe a következő szöveg lép:
                  „1.   ÁSVÁNYI EREDETŰ TAKARMÁNY-ALAPANYAGOK
                  
                              A
                           
                           
                              Tengeri állatok mésztartalmú héja
                           
                           
                               
                           
                        
                              A
                           
                           
                              Mésztartalmú tengeri alga (maërl)
                           
                           
                               
                           
                        
                              A
                           
                           
                              Algamész
                           
                           
                               
                           
                        
                              A
                           
                           
                              Kalcium-glükonát
                           
                           
                               
                           
                        
                              A
                           
                           
                              Kalcium-karbonát
                           
                           
                               
                           
                        
                              A
                           
                           
                              Fluortalanított monokalcium-foszfát
                           
                           
                               
                           
                        
                              A
                           
                           
                              Fluortalanított dikalcium-foszfát
                           
                           
                               
                           
                        
                              A
                           
                           
                              Magnézium-oxid (vízmentes magnézium)
                           
                           
                               
                           
                        
                              A
                           
                           
                              Magnézium-szulfát
                           
                           
                               
                           
                        
                              A
                           
                           
                              Magnézium-klorid
                           
                           
                               
                           
                        
                              A
                           
                           
                              Magnézium-karbonát
                           
                           
                               
                           
                        
                              A
                           
                           
                              Kalcium-magnézium-foszfát
                           
                           
                               
                           
                        
                              A
                           
                           
                              Magnézium-foszfát
                           
                           
                               
                           
                        
                              A
                           
                           
                              Mononátrium-foszfát
                           
                           
                               
                           
                        
                              A
                           
                           
                              Kalcium-nátrium-foszfát
                           
                           
                               
                           
                        
                              A
                           
                           
                              Nátrium-klorid
                           
                           
                               
                           
                        
                              A
                           
                           
                              Nátrium-bikarbonát
                           
                           
                               
                           
                        
                              A
                           
                           
                              Nátrium-karbonát
                           
                           
                               
                           
                        
                              A
                           
                           
                              Nátrium-szulfát
                           
                           
                               
                           
                        
                              A
                           
                           
                              Kálium-klorid”
                           
                           
                               
                           
                        
            
                  4.
               
               
                  A VI. melléklet 1. szakaszának d) pontjában – „Kötőanyagok, csomósodásgátlók és koagulálószerek” – a klinoptilolitra vonatkozó bejegyzés helyébe a következő szöveg lép:
                  
                              Engedély
                           
                           
                              Azonosító szám
                           
                           
                              Anyag
                           
                           
                              Leírás, a használatra vonatkozó feltételek
                           
                        
                              „B
                           
                           
                              1
                           
                           
                              1g568
                           
                           
                              Üledékes eredetű klinoptilolit, (valamennyi faj)”
                           
                           
                               
                           
                        
            
         (1)  Az Európai Parlament és a Tanács 2009. október 21-i 1069/2009/EK rendelete a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról és az 1774/2002/EK rendelet hatályon kívül helyezéséről (állati melléktermékekre vonatkozó rendelet) (HL L 300., 2009.11.14., 1. o.)
      
         (2)  A Bizottság 2011. február 25-i 142/2011/EU rendelete a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról szóló 1069/2009/EK európai parlamenti és tanácsi rendelet végrehajtásáról, valamint a 97/78/EK tanácsi irányelvnek az egyes minták és tételek határon történő állat-egészségügyi ellenőrzése alóli, az irányelv szerinti mentesítése tekintetében történő végrehajtásáról (HL L 54., 2011.2.26., 1. o.).”
      
         (3)  A Tanács 2002. december 20-i 2371/2002/EK rendelete a halászati erőforrások közös halászati politika alapján történő védelméről és fenntartható kiaknázásáról (HL L 358., 2012.12.31., 59. o.).”
      
         (4)  A Bizottság 2011. május 25-i 540/2011/EU végrehajtási rendelete az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).